อยากสอบถามหน่อยครับ พอดีผมฉีดยาเห็บหมัดให้สุนัขที่บ้าน ขณะที่ฉีดอยู่สุนัขดิ้นเข็มนั้นเฉล็บไปโดนนิ้วมือทำให้เลือดออก ประมาณ 5 วันที่ผ่านมา แต่ผมเพิ่งรู้มาทีหลังว่าก่อนหน้านี้ประมาณ 1 เดือน สุนัขของผมได้ไปทะเลาะกับสุนัขที่เป็นโรคพิษสุนัขบ้า แต่สุนัขของผมได้ทำวัคซีนเรียบร้อยแล้วประมาณ 4-5 เดือนที่แล้ว ก่อนหน้าที่จะไปทะเลาะกับสุนัขตัวดังกล่าวนั้น และส่วนตัวผมเองก็ทำวัคซีนพิษสุนัขบ้าครบทุกเข็มแล้วประมาณ 8 เดือนที่ผ่านมา และฉีดยากันบาดทะยักครบทุกเข็ม ประมาณ 10-11 เดือนที่ผ่านมา และล่าสุดได้ฉีดกระตุ้นอีก 2 เข็มครับ เข็มที่ 1 ฉีดเมื่อ 3/7/2562 เข็มที่ 2 ฉีดเมื่อ 6/7/2562 เมื่อประมาณ 2 เดือนที่แล้ว แต่ล่าสุดตอนนี้สุนัขของผมก็อาการเป็นปกติทุกอย่างครับ อย่างนี้ผมมีโอกาสที่จะติดเชื้อไหมครับ
สวัสดีค่ะ หากเคยฉีดวัคซีนป้องกันพิษสุนัขบ้าครบคอร์สไปแล้วเมื่อ 8 เดือนก่อน และได้ฉีดกระตุ้นไปล่าสุดเมื่อ 3 และ 7 ก.ค. 62 เมื่อโดนเข็มที่ฉีดสุนัขตัวเอง ทิ่มจนมีเลือดออก ยังไม่จำเป็นต้องไปฉีดวัคซีนพิษสุนัขบ้ากระตุ้นอีก เพราะระดับภูมิคุ้มกันยังคงสูงเพียงพอในการป้องกันการเกิดโรคได้ค่ะสำหรับสุนัขนั้น หากเพิ่งเคยฉีดวัคซีนพิษสุนัขบ้าเป็นครั้งแรก อาจยังเสี่ยงต่อการเป็นโรคพิษสุนัขบ้าได้ ดังนั้น ควรสังเกตอาการสุนัขต่อเนื่องไปอีกอย่างน้อย 2 เดือนด้วย เพราะระยะฟักตัวของโรคพิษสุนัขบ้าในสุนัขนั้น ก็จะใช้เวลานานหลายสัปดาห์ค่ะส่วนวัคซีนป้องกันบาดทะยักนั้น ก็ยังไม่จำเป็นต้องฉีดอีกค่ะ